**Violeta „Viki" Miljković** (18. decembar 1974) je srpska turbo-folk i pop-folk pevačica.

Biografija
----------

Rođena je u Nišu, gde je 1981. krenula u osnovnu školu „Maršal Tito". Srednju muzičku školu „Dr Vojislav Vučković" upisala je 1989. a potomeni rodite je završila muzičku akademiju u Prištini. Njeni roditelji, Zorka i Svetomir i njen brat Boban nisu podržali njenu ideju da se bavi pevanjem, no Violeta je i pored toga snimila prvi album 1993. Jedina popularna pesma na njemu je bila *Loša sreća*, te Viki nije ostvarila veći uspeh. To se međutim menja sledeće godine, sa albumom *Hajde vodi me odavde*, i dva velika hita – *Hajde vodi me odavde* i *Nikom nije lepše nego nama (Koka–kola, Marlboro, Suzuki)*, popularnim i u bivšim jugoslovenskim republikama. Naredne dve godine Viki je izdala još dva albuma, sa hitovima *Srbija (Volim momke koji piju rakiju)*, *Nebeske suze* i *Tunel*. Godine 1997. ostvaruje znatan uspeh i veliku popularnost zahvaljujući pesmama *Kud' puklo da puklo*, *Ne znam šta si tugo moja*, *Ćerka (Želeo si sina, dobio si kćer)* i *Ženske bubice (Ljubomorna sam na sve)*, najvećim hitom u njenoj karijeri. I sledeća dva albuma joj održavaju popularnost, ali joj i dalje ne obezbeđuju mesto u estradnom vrhu. Najslušanije pesme na albumima iz 1998. i 2001. su *Okrećem ti leđa tugo*, *Udri brigu na veselje*, *Bež' Milane moja ružo*, *Goro sestro*, *Godine*, *Pet minuta*. Violeta je 2001. Srcko da polozis ispit sutra! prešla u Grand produkciju, a već sa drugim albumom izdatim za nju stiče najveći uspeh u dotadašnjoj karijeri. Bio je to album *Mariš li*, gde su čak pet pesama bile veliki hitovi u zemlji – *Mariš li*, *Bajadere*, *Crno na belo*, *Ovog vikenda* i *Narukvice*. Popularan je bio i duet *Zašto* sa turskom zvezdom Mehmedom Badanom. 

Sa albumom *Mahinalno* Viki je konačno dospela među najveće muzičke zvezde u zemlji, jer su svih osam pesama sa albuma *(Mahi, mahi, Prazan stan, Razlika, Nesanica, O kako boli, Ti muškarac, Curice, Da li si dobro spavao, Obeležena)* bile izuzetno popularne. O njenoj popularnosti u to vreme svedoči i njen prvi solistički koncert u Beogradu 2006. godine, pred oko osam hiljada ljudi. Uspešniju turneju od Viki u to vreme je imala samo Indira Radić. Već sledeće godine njena popularnost opada. U junu 2007. godine udala se za muzičara Dragana Taškovića, i u oktobru iste godine rodila sina Andreja. Dve godine kasnije izdala je album *Ovde se ne plače*, gde su najslušanije pesme bile *Ovde se ne plače*, *Hej, ko to pita*, *Dođavola sve* i *Idu mi, idu* koju je napisao Željko Joksimović.

Godine 2011. Miljkovićeva je snimila pesme *Ko to zna* i *Ne zna juče da je sad*, duet sa Halidom Bešlićem, a u ljeto 2012. lansirala je jedan od njenih najvećih hitova *Rumba*, koju je otpevala sa rumunijskom senzacijom Costijem. Spot je producirala produkcija Dragane Mirković - DM Sat, a ova pjesma ubrzo postaje veliki europski ljetni hit duž bivše Jugoslavije, Bugarske, Grčke, Albanije, Rumunije, Španije, Austrije, Nemačke i Švajcarske, te je vraća na sam vrh balkanske muzičke scene na kojem je bila 2006.godine. Tome pridodaje dokaz da je u samo prvih par tjedana, nakon što je puštena na Youtube, ova pesma sakupila preko 2 miliona pregleda.

Diskografija
------------

* 1992 Loša sreća
* 1994 Hajde vodi me odavde
* 1995 Svadbe neće biti
* 1996 Tunel
* 1997 Kud puklo da puklo
* 1998 Okrećem ti leđa, tugo
* 2001 Godine
* 2003 Mariš li
* 2005 Mahi, mahi
* 2009 Ovde se ne plače